open-index/open-wikipedia-markdown huggingface dataset:
מרכזי חוסן

ממוזער|מרכז חוסן שדרות

מרכזי חוסן קהילתיים הם מרכזים שהוקמו בישראל ביישובים השוכנים סמוך לגבולות המדינה ומטרתם "לתת שירות מקצועי - ארגוני וטיפולי המאפשר לרשויות להיערך לספק מענה לפרט, למשפחה ולקהילה בשעת חירום/מצב מיוחד בעורף/שיגרת חירום ובמקביל לחזק את חוסנה בתקופת רגיעה".

למצבי חירום השפעה רחבה על האוכלוסייה האזרחית, העלולה להתבטא בתסמינים פוסט טראומתיים ופיזיים, בירידה בתפקוד ובפגיעה ביכולת ליצור ולשמר קשרים חברתיים. מרכזי החוסן פועלים כדי לחזק את היכולת האישית והקהילתית להתמודד עם מצבי משבר, ומאפשרים המשך חיים משפחתיים וקהילתיים תקינים. בכך הם מהווים אבן יסוד בבניית חברה בעלת חוסן חברתי.

המרכזים הוקמו על ידי משרד הבריאות בשיתוף פעולה של הקואליציה הישראלית לטראומה עם הרשויות המקומיות ופועלים בכ-15 רשויות מקומיות.

מרכזי החוסן הוקמו תחילה בשנת 2007 ביישובי ומועצות עוטף עזה, ובהמשך הוקמו במקומות נוספים כגון ביהודה ושומרון ועל גבול צפון ישראל. 

מרכזי החוסן תוקצבו בשנת 2024 בכ-29.6 מיליון שקלים. בפברואר 2024, הודיעה קרן אדמונד דה רוטשילד כי בכוונתה לממן הקמת 12 מרכזי חוסן נוספים בתוך מוסדות אקדמיים.

מודל מרכזי החוסן פותח בישראל בשנת 2005. המודל, כולל היערכות למצבי חירום, פעילות בשעת החירום עצמה, וליווי תהליכי שיקום האוכלוסייה ומענה טיפולי רחב עם החזרה לשגרה. 

מרכזי החוסן מציעים ומפעילים תוכניות ואבחונים לזיהוי מצבי משבר אצל יחידים ומשפחות, ליווי טיפולי ותמיכה ריגשית, מפגשים קבוצתיים, תוכניות להדרכת הורים, פעילויות הסברה והפצת מידע, מערך של פעילים ומתנדבים קהילתיים לרבות צוותי חוסן יישוביים או שכונתיים, תוכניות לפיתוח מנהיגות קהילתית ורשתות תמיכה חברתיות ופעילויות בתחום הכלכלי והתעסוקתי. הם פועלים לחיזוק ההיערכות לקראת אירועים טראומתיים, מתן מענה מקצועי בעת התרחשותם, וזירוז תהליכי התאוששות ברמות קהילתיות ופרטניות בדרך לחזרה לשגרה.

כיום פועלים מרכזי חוסן בשדרות, אשקלון, מועצה אזורית חוף אשקלון (בת הדר), מועצה אזורית אשכול, מועצה אזורית שער הנגב, מועצה אזורית שדות נגב, אופקים, ברמת הגולן, בגליל מזרחי והמערבי, מועצה אזורית מטה בנימין, בגוש עציון, בשומרון ובנגב עבור האוכלוסייה הבדואית.

## קישורים חיצוניים
* 
* מסמך הבוחן את היקף פעילות מרכזי החוסן, אופן מימונם והפיקוח עליהם, מרכז המחקר והמידע של הכנסת, ספטמבר 2021.

## הערות שוליים

קטגוריה:ישראל: רווחה
קטגוריה:ישראל: בריאות הנפש
קטגוריה:ישראל: חירום
קטגוריה:עוטף עזה
האספה המחוקקת של מיזוראם

שמאל|ממוזער|בית המחוקקים של מיזוראם (כניסה קדמית)
**האספה המחוקקת של מיזוראם** או **מיזוראם וידאהן סבהה** (באנגלית: **Mizoram Legislative Assembly**), היא הפרלמנט המדינתי של מיזוראם. באספה חברים 40 נציגים, הנבחרים ממחוזות בחירה.

## היסטוריה
מיזוראם הוקמה על בסיס נפת הרי מיזו, שלא נכלל ברפורמות של חוק ממשלת הודו, 1919 וחוק ממשלת הודו, 1935 ובעיקרה נשלטה על ידי ראשי השבטים המקומיים. ב-1946 התקיימה ועדה של מנהיגי השבטים לצד אנשים אחרים באייזול שהחליטו על הקמת אספה נפתית לייצוג הנפה וצרכיה.

בהודו העצמאית, כבהודו הבריטית נכללה נפת הרי מיזו באסאם, ותחת הודו העצמאית הוענקו לנפה שלושה נציגים ב בבחירות הראשונות לאחר העצמאות ב-1952. במקביל הוקמה לנפה גוף נבחר עצמי בשם מועצת נפת מיזו, שהוקמה אף היא ב-1952.

מיזוראם הוקמה כטריטוריית איחוד ב-1972 במסגרת הארגון מחדש של מדינות צפון-מזרח הודו. הפרלמנט ההודי אישר בחוק את הקמת אספה מחוקקת לטריטוריה, והבחירות הראשונות נערכו ב-18 במאי 1972. האספה המחוקקת של הטריטוריה הייתה בת 33 חברים, מהם 3 ממונים על ידי נשיא הודו.

ב-20 בפברואר 1987 הייתה מיזוראם למדינה בהודו. הבחירות הראשונות לאספה לאחר היותה למדינה נערכו במרץ אותה שנה. בעקבות הענקת מעמד מדינה הוגדלה האספה ל-40 חברים, כולם נבחרים.

## הרכב נוכחי
ההרכב הנוכחי של האספה המחוקקת של מיזוראם היא האספה המחוקקת ה-9, שנבחרה ב-2023. בהרכב שולטת תנועת אנשי זוראם, המחזיקה ב-27 מושבים. החזית הלאומית של מיזו (10), מפלגת העם ההודית (2), והקונגרס הלאומי ההודי (1) נמצאות באופוזיציה.

האספה בוחרת את הנציג היחיד של מיזוראם ברג'יה סבהה.

## קישורים חיצוניים

* 

* 

## הערות שוליים

קטגוריה:מיזוראם
מיזוראם
Eye in the Sky (שיר)

"**Eye in the Sky**" הוא שיר של להקת הרוק הבריטית The Alan Parsons Project, שיצא כסינגל מתוך אלבום האולפן השישי שלהם, Eye in the Sky, במאי 1982. השיר נכנס למצעד הבילבורד האמריקאי ב-3 ביולי והגיע למקום ה-3 באוקטובר 1982, למקום הראשון בקנדה ובספרד, ולמקום ה-6 בניו זילנד, ובכך הפך לשיר המצליח ביותר שלהם. הקטע האינסטרומנטלי שנקרא "Sirius" משתלב ב-"Eye in the Sky" בהקלטה המקורית.

בשנת 2019 הקליט אלן פרסונס גרסה בקטלאנית, תחת הכותרת "Seré els teus ulls al camí" ("אני אהיה העיניים שלך בדרכים"), עבור התקליטור בעריכתו של La Marató de TV3, טלטון המוקדש לגיוס כספים לחקר מחלות חשוכות מרפא.

## סקירה כללית
בהקלטה המקורית, הקטע האינסטרומנטלי בן 1:54 הדקות שנקרא "Sirius" מקדים מיד את "Eye in the Sky". בגרסת הסינגל, "Eye in the Sky" מופיע בפני עצמו, עם "Sirius" ערוך. זו הייתה הגרסה שהושמעה בדרך כלל ברדיו פופ באותה תקופה. עם זאת, תחנות רוק ורוק קלאסי המבוססות על אלבומים כוללות כיום כמעט תמיד את הפתיח של "Sirius".

## משתתפים
* אלן פרסונס - Fairlight CMI, הפקה, הנדסה, מלחין
* אריק וולפסון - פסנתר חשמלי, שירה, מלחין, מילים
* איאן בירנסון - גיטרות אקוסטיות וחשמליות
* דייוויד פייטון - גיטרה בס
* סטיוארט אליוט - תופים
* כריס ריינבו - קולות רקע

## קישורים חיצוניים

## הערות שוליים

קטגוריה:שירים באנגלית
קטגוריה:בלדות משנות ה-1980
קטגוריה:בלדות רוק
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת אריסטה רקורדס
קטגוריה:שירי אלן פרסונס פרוג'קט
קטגוריה:שירים שהופקו על ידי אלן פרסונס
Vultures 2

***Vultures 2*** הוא אלבום האולפן השני של סופרגרופ ההיפ הופ האמריקאי , המורכב מהראפרים האמריקאים קניה וסט וטיי דולה סיין. האלבום יצא לאור ב-3 באוגוסט 2024, על ידי חברת התקליטים העצמאית של וסט YZY. האלבום כולל הופעות אורח ללא קרדיט של דון טוליבר, פלייבוי קרטי, קודאק בלאק, ליל דורק, פיוצ'ר, ליל ויין, בנותיו של וסט, נורת' ושיקגו וסט, צ'ארלי וילסון, יאנג ת'אג, 070 שייק וליל בייבי. זהו האלבום השני מטרילוגיית *Vultures* והמשך ל-*[[Vultures 1]]*.

## רקע ופיתוח
ב-23 בינואר 2024, הכריזו וסט וטיי דולה סיין ברשתות החברתיות שלהם כי יוציאו את *Vultures* כטרילוגיה, כשהראשונה תצא לאור בפברואר, השנייה ב-8 במרץ, והשלישי והאחרון ב-5 באפריל. החלק הראשון, שיצא ב-10 בפברואר, נתקל באיחור קל והמשיך להגיע למקום הראשון במצעד בילבורד 200 כמו גם במדינות רבות אחרות. ב-15 בפברואר, בפוסט באינסטגרם המופנה למעריצי טיילור סוויפט, אשר איימו למנוע מהשיר "Carnival" להגיע לראש המצעדים, חשף וסט כי ליל ויין עתיד להשתתף באלבומו השני של הצמד, ולהזכיר את בן זוגה, טרוויס קלסי. ב-25 בפברואר, חשף המפיק טימבלנד, שעבד גם על *Vultures 1*, שהפרק השני של האלבום "בדרך". ב-3 במרץ, הודיע הראפר פרנץ' מונטנה על מעורבותו ושיתף קליפ שלו ושל הצמד באולפן ההקלטות. לאחר שהאלבום לא יצא בתאריך היציאה המתוכנן שלו ב-8 במרץ, וסט הודיע שהאלבום עדיין בעבודות כיוון שהוא טיי דולה סיין עדיין "במעבדה". וסט וטיי דולה סיין ערכו מסיבת האזנה פרטית בתאריך המתוכנן עם תפאורה של די ג'יי, שם הצטרפה לראפר בת זוגו ביאנקה סנסורי. ב-10 במרץ, וסט אמר באינסטגרם שהוא ימכור את אלבומו *Vultures 2* באתר Yeezy תמורת 20 דולר במקום להוציא אותו בפלטפורמות סטרימינג כמו *Vultures 1*. הוא הצהיר שההחלטה התקבלה כך ש"לא יהיו לנו חברות הסטרימינג בשליטה על האמן יותר".

ב-14 במרץ, הציגו הצמד הצצה של דקה אחת לרצועות *Vultures 2* אשר הועלו בטיקטוק ובאינסטגרם תחת החשבון של וסט.

ב-2 באוגוסט, יצא הסינגל הראשון מתוך האלבום, "Slide", וב-3 באוגוסט הושמע האלבום בבכורה ביוטיוב, ומיד לאחר מכן יצא לאור.

## עטיפת האלבום
ב-9 במרץ הכריזו וסט וטיי דולה סיין על האלבום וחשפו את העטיפה שלו ברשתות החברתיות שלהם. העטיפה מציגה את טיי דולה סיין רעול פנים לבוש בשחור כולו אוחז בתמונה של אחיו, ג'בראל "ביג TC" מוחמד, המרצה כעת מאסר עולם על רצח שלטענתו לא ביצע.

## רשימת רצועות

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים

## הערות שוליים

קטגוריה:אלבומי קניה וסט
קטגוריה:אלבומים באנגלית
קטגוריה:אלבומי המשך
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי קניה וסט
קטגוריה:אלבומים בהוצאה עצמית
החזית הלאומית של מיזו

**החזית הלאומית של מיזו** (ידועה כ-**MNF**,(**M**izo **N**ational **F**ront)) היא מפלגה הפעילה במיזוראם. המפלגה החלה בתנועת מחאה בתקופת רעב בסוף שנות החמישים והפכה למחתרת בדלנית. ב-1986 חתמה התנועה על הסכם שלום עם ממשלת הודו והפכה לתנועה פוליטית לגיטימית. כיום המפלגה נמצאת באופוזיציה ב.

## היסטוריה
החזית הלאומית של מיזו החלה את דרכה ב-1955 כחברת התרבות של מיזו, כאשר מיזוראם הייתה נפה באסאם. ב-1959 פקד רעב כבד את מיזוראם, שגרם לחברה להפוך ב-1960 לחזית הרעב הלאומית של מיזו (Mizo National Famine Front (MNFF)). ב-1961 הפכה החזית לתנועה לדרישת אוטונומיה לנפה, וב-22 באוקטובר 1961 הוקמה החזית הלאומית של מיזו, כשבראשה עומד .

המפלגה התמודדה בבחירות ל ב-1962 אך כשלה. ב-1963 פרשו נציגי המפלגה המנצחת, האיחוד של מיזו, מהאספה בדרישה למדינה נפרדת. התנועה ומנהיגיה כבר דיברו על עצמאות ופרישה מהודו.

ב-1966 יצאה התנועה במרד נגד ממשלת הודו, שנמשך כשני עשורים. התנועה כבשה ב-28 בפברואר 1966 את שתי הערים העיקריות של החבל, אייזול ו והציבו בה את דגלם, אך יצאו ממנה באותו היום. בנובמבר הוערך שהתנועה שולטת במרבית כפרי החבל.

ב-1976 החל משא ומתן לשלום בין התנועה לממשלת הודו, וביולי 1976 הושג הסכם בין הצדדים, בו הכירה התנועה בריבונות הודו על מיזוראם וקיבלה את חוקת הודו. התקדמות זו נעצרה לאחר הבחירות ללוק סבהה ב-1977 שהביאו להעליית מפלגת הג'נטה לשלטון.

ביוני 1986 חתמה התנועה על הסכם שלום מול ממשלת הודו, שהבטיח למיזוראם, שב-1972 הפכה לטריטוריית איחוד, מעמד של מדינה בהודו. מנהיג המפלגה לאלדנגה מונה לראש השרים בממשלת מעבר בתמיכת הקונגרס הלאומי ההודי, ולאחר שמיזוראם הפכה למדינה נפרדת בפברואר 1987 התקיימו בחירות ל במרץ 1987, והמפלגה זכתה ברוב והקימה ממשלה.

ממשלת החזית הלאומית הראשונה נפלה ב-1988 לאחר ששמונה חברי האספה המחוקקת מהמפלגה הסירו את תמיכתם ממנה, ובעקבות הבחירות שנערכו הייתה המפלגה באופוזיציה למפלגת הקונגרס הלאומי ההודי. 

ב-1998 המפלגה שבה לשלטון תחת מנהיג חדש, , שהחליף את לאלדנגה בראשות המפלגה לאחר מותו ב-1990. בבחירות אלו התמודדה המפלגה בקואליציה עם מפלגת . הקואליציה נפלה בדצמבר 1999 בעקבות הסכם בין הוועידה העממית לקונגרס הלאומי ההודי, והחזית הלאומית נותרה לבדה בשלטון.

המפלגה איבדה את השלטון ב-2008 ושבה לאופוזיציה. ב-2018 שבה המפלגה לשלטון, אך ב-2023 הובסה בידי תנועת אנשי זוראם.

## תוצאות בחירות

## קישורים חיצוניים

## הערות שוליים

קטגוריה:מיזוראם
קטגוריה:הודו: מפלגות
קטגוריה:תנועות בדלניות
קטגוריה:מפלגות שהוקמו ב-1961
לי נקם ושילם

**לי נקם ושילם: היישוב, השואה וקבוצת הנוקמים של אבא קובנר** הוא ספר מאת ההיסטוריונית דינה פורת, אודות קבוצת "הנוקמים" - קבוצה של ניצולי השואה שבהנהגתו של אבא קובנר תכננה רצח המוני של אזרחי גרמניה אחרי מלחמת העולם השנייה, כנקמה על השואה. הספר זכה בפרס בהט לשנת 2018, ויצא לאור בשנת 2019 בהוצאת פרדס והוצאת הספרים של אוניברסיטת חיפה. זהו ספר המחקר הראשון בנושא.

לספר שני חלקים עיקריים: חלק ראשון: הרעיון וההכנות, וחלק שני: הניסיון לבצע. חלק שלישי כולל, בין השאר, את רשימת חברי "הנוקמים" וקורת חייהם.

הספר תורגם לאנגלית ויצא לאור בשנת 2022 בהוצאת אוניברסיטת סטנפורד, בשם "Nakam - The Holocaust Survivors Who Sought Full-Scale Revenge".

## על יצירת הספר
במבוא לספר מספרת פורת על המניע לכתיבתו: לאחר שיצא לאור ספרה "מעבר לגשמי — פרשת חייו של אבא קובנר", פנה אליה יצחק אבידב בתלונה: "ספר עב כרס כתבת, ובו רק עמוד אחד על קבוצת הנוקמים שאבא ז"ל הנהיג ועמד בראשה. עמוד אחד על שנה שלמה!" פורת הבטיחה לו שתכתוב ספר על קבוצת הנוקמים, והיא מציינת: "ספר זה בא אפוא לקיים הבטחה להעלות על הכתב את קורותיה של קבוצת אנשים ונשים צעירים שהקדישו את כוחם ומרצם, והתכוונו להקריב גם את חייהם לו היה צורך בכך, כדי לנקום בגרמנים לאחר השואה.

בנוסף למסמכים שבארכיונים ובידי חוקרים אחרים, נעזרה פורת בכתיבת הספר גם בראיונות עם 11 מחברי "הנוקמים" שנותרו בחיים בעת כתיבת הספר, בהם ויטקה קובנר, שמחה רותם, יוסף חרמץ ויצחק אבידב, ובמסמכים רבים שהציגו לה. 

פורת בחרה את כותר הספר, "לי נקם ושילם", מתוך , וציינה ש"תכליתה של הכותרת לומר שהנקמה היא לא בידי אדם, אלא בידי שמים".

## קישורים חיצוניים
* לי נקם ושילם: היישוב, השואה וקבוצת הנוקמים של אבא קובנר - הספר במלואו באתר "כותר"
* 
* 
* 
* 
* 
* יעקב לזר, ספר חדש: לי נקם ושילם, דינה פורת, כנס מדיה, 27 בנובמבר 2019
* 
* 

## הערות שוליים

קטגוריה:ספרי עיון בעברית
קטגוריה:ספרי עיון בנושא השואה
קטגוריה:ספרי 2019
מחלת פרייברג

**מחלת פרייברג** (באנגלית: **Freiberg's Infraction**/ או **Freiberg's disease**) היא מחלה בה יש הפרעה באספקת הדם לרקמה (נמק אווסקולרי) בעצמות המסרק (באנגלית: **metatarsal bones**) של כף הרגל.

המחלה מתאפיינת בכאבים, נפיחות ונוקשות בקדמת כף הרגל (בגב כף הרגל ותחתית) עד לחוסר יכולת לדרוך על כף הרגל.

המחלה איננה שכיחה. היא מופיעה לרוב בקרב נשים, בעיקר צעירות, ספורטאים ואלה עם אצבע שנייה בכף הרגל ארוכה במיוחד. בדרך כלל התופעות הן לאחר הליכה מרובה, עלייה במדרגות וריצה.

רוב המקרים מופיעים במפרק המסרק השני והשלישי ובדרך כלל ברגל אחת בלבד. טווח הגילאים במחלה זו הוא בין גיל ההתבגרות לבין העשור השני לחיים. עם זאת, נודע בספרות הרפואית שהמחלה יכולה להופיע מגיל ילדות ועד זקנה.

האבחון נעשה על ידי צילום רנטגן, MRI או אולטרה-סאונד (US).

## היסטוריה
המחלה תוארה לראשונה על ידי **אלפרד ה. פרייברג** (Alfred H. Freiberg) בשנת 1914. הוא מצא שישה מקרים של נשים צעירות (רובן עד גיל 18) אשר התלוננו על כאב בכף הרגל באזור מפרק המסרק השני. הן צלעו וחשו אי נוחות כללית בכף הרגל. לכולן היו ממצאי רנטגן דומים: קריסה של משטח העצם במפרק המסרק השני.

## אטיולוגיה

עצמות המסרק הן ארוכות וממוקמות בין עצמות שורש כף הרגל לבין עצמות הגלילים (עצמות אצבעות כף הרגל). לכל עצם מסרק שלושה חלקים ותפקידה הוא לתמוך במשקל הגוף וליצור בסיס יציב להליכה או ריצה.

המחלה מתפתחת בדרך כלל בעצם המסרק השנייה אבל יכולה להופיע בכל עצם מסרק אחרת. הפתופיזיולוגיה לשחיקה של קצה העצם המעוגל (אפיפיזה) במפרק בין ראש המסרק לבסיס האצבע אינה ידועה, אך מחקרים מצביעים על שילוב של פגיעה בכלי הדם, נטייה גנטית וביומכניקה שונה. הפרעה באספקת הדם לראשי המסרקים גורמת לספיגה של עצם תת-סחוסית וקריסה קלה של מרכז קליפת העצם במפרק. בהמשך מתפתחים זיזים צדיים ותיכוניים סביב קליפת העצם השקועה. עם התפתחות המחלה העצם השקועה מתנתקת והופכת להיות גוף חופשי. בשלב האחרון, ראש העצם נעשה שטוח, הגוף החופשי לעיתים כבר נספג ומתפתחים שינויים ניווניים.

## טיפול במחלה
* הטיפולהראשוני הוא בדרך כלל מספר שבועות של מנוחה לכף הרגל.
* חימום או קירור כף הרגל, עיסוי ומתיחת החלק הקדמי של הרגל, דיקור ו-us סביב הרקמות הרכות - כל אלה להגברת זרימת הדם במקום, להפחתת הכאבים ולהורדת נוקשות השרירים.
* שימוש בנעליים רחבות ובמדרסים עם הגבהה מתחת לעצמות המסרק להקלת העומס על המפרקים בבסיס האצבעות.
* תרגילי מתיחה וחיזוק של שרירי כף הרגל ושרירים אחוריים של השוק.
* תרופות להפחתת כאב ודלקת.
* במקרים נדירים תבוצע פעולה כירורגית.

## ראו גם
* כרית כף הרגל
* אצבעות כף הרגל
* עצמות המסרק (כף הרגל)

## קישורים חיצוניים

* 
* 
* 
* 

## הערות שוליים

קטגוריה:אורתופדיה
קטגוריה:בעיות רפואיות בכף הרגל
45 שנים

**45 שנים** (באנגלית: ****) הוא סרט דרמה משפחתית בריטי משנת 2015, שביים אנדרו האיי, המבוסס על הסיפור הקצר "בארץ אחרת" של דייוויד קונסטנטין. שני השחקנים הראשיים, שרלוט רמפלינג וטום קורטני, המגלמים בסרט זוג נשוי, זכו בפרס דוב הזהב לשחקנית ולשחקן הטובים ביותר, ורמפלינג אף הייתה מועמדת על תפקידה לפרס אוסקר לשחקנית הטובה ביותר.

## עלילה
קייט מרסר (שרלוט רמפלינג) ובעלה ג'ף (טום קורטני), זוג חשוך ילדים, עומדים לחגוג את יום הנישואין הארבעים וחמישה שלהם. כמה ימים לפני המסיבה מקבל ג'ף מכתב ובו הוא מתבשר שנמצאה גופתה של קטיה – שהייתה בת זוגו לפני שהכיר את קייט, ונהרגה בטיול לאיטליה כשנפלה מצוק לתוך קרחון – וככל הנראה השתמרה בשלמותה, בגלל שהקרח קפא סביבה מעט אחרי הנפילה.

הגילוי מערער את עולמם של בני הזוג, נטולי הילדים. ג'ף נעשה עצבני, מחפש תמונות משותפות שלו ושל קטיה וחוזר לעשן; קייט מתחילה להרגיש ששנות נישואיהם הרבות היו טעות.

## סגנון
הסרט מאופיין בקצב איטי ובדיאלוגים מועטים יחסית. הוא מחולק לפרקים, כאשר כל יום בשבוע שבו הוא מתרחש נפתח בצילום הנוף הכפרי שבו הם מתגוררים, לרוב בטיול בוקר של קייט עם הכלב של בני הזוג.

## שחקנים
*שרלוט רמפלינג – קייט מרסר, מורה בגמלאות.
*טום קורטני – ג'ף מרסר, מנהל מפעל בגמלאות.
*ג'רלדין ג'יימס – לנה, חברתה של קייט.
*דייוויד סיבלי – ג'ורג', בעלה של לנה וידידו של ג'ף.
*דולי וולס – שרלוט, בתם של לנה וג'ורג'.

## קישורים חיצוניים

קטגוריה:סרטי 2015
קטגוריה:סרטי דרמה בריטיים
קטגוריה:סרטים באנגלית
מריו נגד דונקי קונג

**מריו נגד דונקי קונג** (במקור:**Mario vs. Donkey Kong**) היא סדרת משחקי וידאו ספין אוף המשלבת את דמויותיהם של מריו ודונקי קונג. המשחק פותח על ידי Nintendo Software Technology שהיא חטיבת הפיתוח של חברת נינטנדו בצפון אמריקה. המשחק הוא מסוג פלטפורמה פאזלים, והעלילה מתבססת על יריבותם הוותיקה של השניים. בסדרה זו יצאו חמישה משחקים מקוריים, וגרסת חידוש אחת למשחק המקורי.

## משחקיות
כל המשחקים בסדרה הם משחקים המשלבים פלטפורמה ופאזלים, ובדרך כלל המטרה של מריו היא להגיע לדלת הבאה במטרה לתפוס את דונקי קונג. רמת הפאלים איננה קשה, וכל משחק ניתו להשלים במספר שעות בודדות. המשחקים בסדרה יצאו במשך השנים למגוון הקוננסולות של נינוטנדו. רוב המשחקים בסדרה קיבלו ציונים גבוהים מהמבקרים.

## הערות שוליים

קטגוריה:זיכיונות של נינטנדו
לאן שלא תלכי

"**לאן שלא תלכי**" הוא שיר בביצוע הזמרת הישראלית שירי מימון. רמי קלינשטיין הלחין את השיר, והשתתף בכתיבת מילותיו עם תמי סטמרי. ארז ברזוליק עיבד את המילים. השיר התפרסם ב־22 בינואר 2006 כסינגל החמישי והאחרון מתוך אלבום הבכורה של מימון, "שירי מימון" (2005), והפך לאחד מלהיטיה הגדולים של הזמרת.

## כתיבה ותגובת הביקורת
רמי קלינשטיין התייחס לשיר, כפי שביצעה אותו מימון, כשיר שהועיל לנשים. גם המבקר עמית סלונים התייחס לשיר באותו האופן: . דור שכניק מאתר פרוגי כתב: .

## מצעדי פזמונים
השיר הוצג כמועמד למצעד הפזמונים השבועי של רשת ג' ב־2 בפברואר 2006, זכה להצלחה וצעד 10 שבועות עד 27 באפריל 2006, אז יצא מהמצעד. בשיאו הגיע למקום השלישי ב־9 במרץ 2006.

### מיקומי שיא

## משתתפים
* שירי מימון – זמרה
* הנרי – קלידים, תכנותים
* אבי סינגולדה – גיטרות

### הפקה
* הפקה מוזיקלית – הנרי
* הפקת קולות – רמי קלינשטיין
* מפיקה בפועל – זהבית לגאלי
* הקלטה – הנרי
* מיקס – הנרי
* עריכה דיגיטלית – יועד נבו
* ייעוץ מוזיקלי – חיים רייכנטל

## קישורים חיצוניים

* "לאן שלא תלכי" – Henree's Drum Machine Mix, באתר יוטיוב
* "לאן שלא תלכי" עם שמעון בוסקילה, מתוך "המופע המשותף", 2011, באתר יוטיוב

## הערות שוליים

קטגוריה:שירי 2005
קטגוריה:סינגלים מ-2006
קטגוריה:שירי שירי מימון
קטגוריה:שירים בעברית
קטגוריה:שירים שנכתבו על ידי רמי קלינשטיין
קטגוריה:שירים שהולחנו על ידי רמי קלינשטיין
קטגוריה:שירים שהופקו על ידי הנרי
קטגוריה:סינגלים בהוצאת הליקון
טוקומטיק

ממוזער|טקסט=צילום מסך של מערכת הצ'אט המקוונת טוקומטיק (Talkomatic), מ-1973, שהופעלה לראשונה על גבי מערכת ה-PLATO, מאת דייוויד ר. וולי, ממקימי מערכת צ'אט זו|צילום מסך של מערכת הצ'אט המקוונת טוקומטיק (Talkomatic), מ-1973, שהופעלה לראשונה על גבי מערכת ה-PLATO, מאת דייוויד ר. וולי, ממקימי מערכת צ'אט זו
**טוקומטיק** (באנגלית: **Talkomatic**) היא מערכת צ'אט מקוונת הנותנת תקשורת טקסט בזמן אמת בין קבוצה קטנה של אנשים. לכל שחקן בטוקומטיק יש חלק שהוא שלו במסך, המשדר הודעות אות אחרי אות תוך כדי הקלדה. אינטראקציה זו שונה ממערכות הצ'אט של הדור הזה והיא מבוססת על עבודה שנעשתה בשנת 1973 באוניברסיטת אילינויס על מערכת פלטו (PLATO) על ידי דאג בראון ודייוויד ר. וולי. כחלק המאמץ לשמור יצירות משמעותיות מבחינה היסטורית וצאצאיהן, עדיין ניתן להשתמש בטוקומטיק המקורי הפועלת בדיוק כמו שפעלה בשנות ה-70 במערכת CYBIS. 

## הערות שוליים

קטגוריה:תרבות אינטרנט
אריך ביהם

**אריך ביהם** (24 באוקטובר 1894 – 24 באוקטובר 1984) היה מהנדס וכימאי טכסטיל. כיהן כראש המועצה המקומית הראשון של כפר אתא בין השנים 1941–1947.

## ביוגרפיה
ביהם נולד באוסטרבה, צ'כוסלובקיה למקס ביהם ואדל וולף. במהלך מלחמת העולם הראשונה שרת בצבא האוסטרו–הונגרי. הוא למד כימיה באוניברסיטת וינה ושימש כמנהל של מפעל "האחים ביהם" שייצר כובעים. בשל הכרותו עם אריך מולר, שהקים את מפעל "אתא" עלה לארץ בשנת 1936, התיישב בכפר אתא והחל לעבוד כמנהל המצבעה ומחלקת האשפרה.

בשל ניסיונו הצבאי עסק בנושאי הביטחון של היישוב החל משנת 1937 והיה מפקד אזור כפר אתא וחבר המפקדה הנפתית זבולון של ארגון ההגנה. במלחמת העצמאות שירת בצבא כקצין בחיל התותחנים.

נפטר ביום הולדתו ה-90 ונקבר בבית העלמין חוף הכרמל

### ראש מועצה
ביוני 1941 הוקמה המועצה המקומית כפר אתא. ביהם מונה לנשיא המועצה ואריך מולר שימש כסגנו. אחד הנושאים הראשונים בהם טיפל היה הסדרת אספקת המים ליישוב. המועצה רכשה בארות מים פרטיות בעזרת תקציב שקיבלה מממשלת המנדט. בהמשך נפתחה לשכה לעזרה סוציאלית והוקם בית דואר. בינואר 1945 התקיימו בחירות ראשונות למועצה. בשנת 1946, לאחר דיונים ארוכים, החליטה המועצה על השם הרשמי של היישוב - כפר אתא.

בשנת 1947 הוחלף בתפקיד בידי בנימין נאמן.

## קישורים חיצוניים
* 

## הערות שוליים

קטגוריה:ראשי עיריית קריית אתא
קטגוריה:ישראלים ילידי צ'כוסלובקיה
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1894
קטגוריה:ישראלים שנפטרו ב-1984
עוזי מאיר

**עוזי מאיר** (נולד ב-1 בנובמבר 1951) הוא פוליטיקאי ישראלי שכיהן כראש עיריית יהוד-מונוסון בין השנים 1998–2003.

## ביוגרפיה
מאיר נולד ב-1 בנובמבר 1951 בבאר שבע, לאנואר ומרסל שעלו מעיראק. גדל והתחנך באור יהודה.

בשנות ה-30 לחייו עבר מאיר עם משפחתו ליהוד שם הקים את עסקיו ואת מרכז חייו והפך לדמות משפיעה בעיר. לפני כניסתו לפוליטיקה המקומית היה בעל עסקים בתחום המסעדנות, המזון ואף תיווך נדל"ן.

מאיר התמודד בבחירות למועצת יהוד ב-1993 מטעם סיעת "עוז". הוא נבחר למועצת העיר וכיהן כממלא מקום ראש העירייה.

בבחירות לראשות עיריית יהוד ב-1998 נבחר מאיר לראשות העיר כשהוא גובר על ראש העירייה המכהן שלמה בקשי. סיעתו "עוז" קיבלה 2 מנדטים. במהלך כהונתו כראש עיר אוחדה המועצה המקומית נוה מונוסון עם העיר יהוד ויהוד חוברה לשפד"ן.

מאיר התמודד שוב על ראשות עיריית יהוד בבחירות ב-2003 אך הפסיד ליוסף בן דוד שזכה במרב הקולות.

גם בבחירות בשנת 2008 ו-2013 התמודד עם סיעתו "עוז" ונכנס כחבר מועצת עיר.

לקראת הבחירות למועצת יהוד ב-2018 הודיע כי לא יתמודד לכהונה נוספת במועצה.

מאז תחילת שנות ה-90 מאיר הוא גם חבר מרכז במפלגת הליכוד ובמשך שנים מפלגת הליכוד ביהוד הייתה תחת הנהגתו.

נשוי לכרמלה ולהם חמישה ילדים.

## קישורים חיצוניים

קטגוריה:ראשי עיריית יהוד-מונוסון
קטגוריה:ישראלים שנולדו ב-1951
פלדה כחולה

**פלדה כחולה** (באנגלית: **Blue Steel**) הוא מותחן פשע אמריקאי משנת 1990 בבימויה של קתרין ביגלו, עם ג'יימי לי קרטיס ורון סילבר בתפקידים הראשיים.

התסריט של קתרין ביגלו ואריק רד הוא על שוטרת מתחילה בניו יורק ורוצח סדרתי פסיכופת שמשתלט על חייה.
## תקציר העלילה
מייגן טרנר (ג'יימי לי קרטיס) היא שוטרת במשטרת העיר ניו יורק. בסיור הראשון שלה היא מבחינה בשוד בסופרמרקט. היא מאיימת על השודד (טום סייזמור) באקדח ומקדימה אותו כאשר הוא מתכוון לירות עליה. השודד נהרג והאקדח שלו נופל לידי אחד הלקוחות השכובים על הרצפה, יוג'ין האנט (רון סילבר), שמעלים אותו לעצמו והמפקד סטנלי הויט (קווין דאן) והחוקר ניק מאן (קלנסי בראון) משעים את מייגן בגלל שירתה והרגה אדם ללא נשק...

האנט הוא אדם רגיל שעובר כברוקר בבורסה לניירות ערך בניו יורק. האירוע הטראומתי והאקדח מעוררים בו מחשבות אפלות. הוא הופך לרוצח סדרתי ובאותו זמן נפגש "במקרה" עם מייגן המדוכאת, מתחיל לחזר אחריה והיא נענית לחיזוריו. הוא חורט את שמה של מייגן על התרמיל הקליע במקרה הרצח הראשון ולמייגן אין הסבר על כך לחוקרים. האנט ממשיך ברציחות.

אביה של מייגן, פרנק, (פיליפ בוסקו) אינו מרוצה ממקצועה של מייגן שמגלה כי הוא מכה את אימה (לואיז פלטשר) ומאיימת עליו במעצר.

האנט מתוודה לפני מייגן כי הוא הרוצח, היא מזמינה משטרה אך האנט מכחיש זאת והעורך דין הממולח שלו (ריצ'רד ג'נקינס) משחרר אותו.

מייגן מבקרת אצל ידידתה טרייסי (אליזבת פנייה) והאנט מגיע מאחור, הולם בראשה והורג את טרייסי. מייגן מתאוששת ואומרת כי היא בטוחה שהרוצח הוא האנט אבל עורך הדין שוב משחרר אותו לאחר שהיא מודה שלא ראתה את פני הרוצח.

היחיד שמאמין לה הוא ניק. הם עוקבים אחריו עד ליער שם הגיע לקחת את האקדח שהטמין. האנט מאיים על ניק אבל מייגן יורה ופוצעת אותו בזרוע. מייגן חוזרת לדירתה עם ניק והם מקיימים יחסים אך מופתעים על ידי האנט. ניק נפצע קשה ומאושפז ומייגן נפצעת קל אך גם היא מאושפזת ושוטר שומר עליה.

היא מהממת את השוטר, לובשת את בגדיו, לוקחת את אקדחו ורצה ברחובות ניו יורק למצוא את האנט. כשהיא מוצאת אותו מתפתח קרב אקדחים באור יום ברחובות עד שהיא מצליחה לחסל אותו.

## צוות השחקנים

## קישורים חיצוניים

*קדימון לפלדה כחולה, באתר יוטיוב
*סצנת האב המכה, באתר יוטיוב
*קרב האקדחים-הסצנה הסופית, באתר יוטיוב

קטגוריה:סרטי 1990
קטגוריה:סרטים אמריקאיים
קטגוריה:סרטים באנגלית
קטגוריה:סרטי פשע אמריקאיים
קטגוריה:סרטי מטרו גולדווין מאייר
קטגוריה:סרטי פעולה אמריקאיים
קטגוריה:סרטי קתרין ביגלו
HEAO-3

**HEAO-3** (High Energy Astronomy Observatory, מצפה כוכבים אסטרונומי לאנרגיות גבוהות) הוא טלסקופ ששוגר על ידי ארצות הברית בשנת 1979. זה היה השיגור השלישי בסדרה של שלוש חלליות. על החללית הותקנו מכשירים לפעילות בתחום קרני רנטגן וקרני גמא. היא פעלה עד לשנת 1981.

ניהול כללי היה באחריות מרכז טיסות החלל מרשל.
## משימה
החללית שוגרה בשנת 1979 מכן שיגור 36B בנמל החלל קייפ קנוורל בעזרת משגר אטלס-קנטאור. היא הוצבה במסלול בגובה של כ-500 ק"מ ופעלה במשך כשנתיים (תחילה היה מתוכנן שהיא תפעל כ-6 חודשים). על החללית הותקנו מספר מכשירים מדעים:
* C1 ספקטרומטר בתחום קרני גמא בתחום MeV  10 -  MeV  0.06. המכשיר ותצפיות נוהלו על ידי המעבדה להנעה סילונית.
* C2/C3 -  2 רגשים לתצפיות על קרינה קוסמית. חלק זה היה באחריות המכון הטכנולוגי של קליפורניה. בין היתר בוצע ניתוח של ההרכב האיזוטופי של קרינה קוסמית עד למשקל אטומי 50. כמו כן בוצעו מדידות של הספק הקרינה.

בעזרת מידע שהתקבל ממכשירי החללית בוצעו מחקרים רבים.

## קישורים חיצוניים

* תיאור פעילות
* מאמר מדעי על תגלית שבוצע בעזרת החללית

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים אמריקאיים
ארונס

קטגוריה:שמות משפחה פטרונימיים
קטגוריה:שמות פרטיים
קטגוריה:שמות משפחה המבוססים על השם אהרן
עידו שריר

**עידו שריר** (נולד ב-1975) הוא מנכ"ל עמותת רעות. בשנים 2014–2016 כיהן כמנכ"ל משרד המדע, הטכנולוגיה והחלל.

## ביוגרפיה
שריר נולד, גדל והתחנך בתל אביב. בוגר בית הספר אליאנס תל אביב.

בשנים 1993–1997 שירת בצה"ל בתפקידי פיקוד בחטיבת הצנחנים ומשרת כקצין מילואים פעיל בדרגת סא"ל בעוצבת האש (אוגדה 98).

בוגר המרכז הבינתחומי הרצליה במשפט וממשל ותוכנית להב פיתוח מנהלים באוניברסיטת תל אביב. התמחה במשרד עורכי דין דנציגר קלגסבלד ושות' וב-2003 הוסמך כעורך דין.

טרם כניסתו למגזר הציבורי, פעל כמנהל שותף בחברת ניהול (עידו שריר שירותי ניהול בע"מ), במסגרתה ליווה וניהל חברות במשבר בתחומי התעשייה והטכנולוגיה בישראל ובארצות הברית.

נשוי לליאור עופר שריר ואב לשתי בנות ובן.

## תפקידים במגזר הציבורי
בשנים 2007–2008 שימש שריר כראש המטה של סגן שר הביטחון, האלוף (מיל') מתן וילנאי. במסגרת תפקידו לקח חלק בהשלמת תהליכי החקיקה ויישום חוק שירות המילואים כמו גם בהקמת רשות החירום הלאומית (רח"ל).

בשנת 2008 מונה לראש המטה של נשיא המדינה התשיעי שמעון פרס. במסגרת התפקיד ריכז את המאמצים הדיפלומטיים, התקשורתיים, הטכנולוגיים והכלכליים של הצוות הנשיאותי ואת הקשר של הנשיא עם הרשות השופטת, ממשלת ישראל והכנסת. לאחר שלוש וחצי שנים במשרה זו מונה בשנת 2012 למנכ"ל מרכז פרס לשלום ולחדשנות. בתקופת כהונתו קודמה תוכנית אסטרטגית וחשיבה על מיצוב מחדש של פעילות המרכז והכנת התשתית לפעילותו בשנים שלאחר סיום כהונתו של הנשיא פרס.

בשנת 2014, מונה על ידי השר יעקב פרי למנכ"ל משרד המדע, הטכנולוגיה והחלל. בתקופת כהונתו בוצעה הגדלת תקציב המשרד בהיקף משמעותי בדגש על השקעות ממשלתיות במחקר הישומי, ביסוס והרחבת פעילות סוכנות החלל הישראלית, והרחבת התקציב המיועד לקידום נשים במדע.

שימש כסגן נשיא למדיניות וקשרי ממשל במרכז הבינתחומי הרצליה,

החל משנת 2018 משמש כמנכ"ל עמותת רעות, הפעילה בתחומי הבריאות, הרווחה והזיקנה בישראל. במהלך מלחמת חרבות ברזל, המרכז השיקומי רעות, הנמצא תחת ניהולו של שריר, פתח מרפאה חדשה - מרפאת "שערים", המתמקדת בשיקום גוף ונפש ומטפלת בנפגעי פוסט-טראומה. בנוסף, עמותת רעות החלה בהקמת בית חולים חדש שיעניק מגוון שירותי שיקום, כולל מענה לנפגעי תאונות דרכים, פעולות איבה, תאונות עבודה ושבץ - פרויקט בסדר גודל לאומי.

## פעילות התנדבותית
*החל מ-2020, חבר דירקטוריון במרכז פרס לשלום וחדשנות

## קישורים חיצוניים

* 

## הערות שוליים

קטגוריה:בוגרי המרכז הבינתחומי הרצליה: משפטים
קטגוריה:מנכ"לי משרד המדע והטכנולוגיה
קטגוריה:חיילי חטיבת הצנחנים
קטגוריה:עובדי משרד הביטחון
קטגוריה:מנהלים ישראלים
קטגוריה:דירקטורים ישראלים
קטגוריה:עורכי דין ישראלים
קטגוריה:ישראלים שנולדו ב-1975
רוברטו פלייטס

**רוברטו פלייטס** (; 25 במאי 1932 – 3 במרץ 2024) היה כדורגלן ומאמן באורוגוואי שאימן את נבחרת אורוגוואי וכמה מועדונים מאורוגוואי. הוא היה למאמן הראשון מתוך ארבעה מאמנים שזכו גם בקופה אמריקה וגם בקופה ליברטדורס, יחד עם פרנסיסקו מאטורנה, אוסקר טבארס וצ'יצ'ה.

## קריירה
נולד ב-25 במאי 1932, פליטאס שיחק כבלם במועדון ליברפול ממונטווידאו.

לאחר פרישתו ממשחק, החל פלייטס קריירה כמאמן ראשי. הוא זכה בקופה אמריקה 1987 כמאמן נבחרת אורוגוואי, וזכה ב-1992 באליפות בפריימרה של אורוגוואי, בגביע ליברטדורס 1988 ובגביע הבין יבשתי 1988 כמאמן ראשי של נסיונל. בנוסף הוא זכה בפרס מאמן השנה בדרום אמריקה בשנת 1988.

## חיים אישיים
פליטס מת ב-3 במרץ 2024, בגיל 91.

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:בלמי כדורגל אורוגוואים
קטגוריה:מאמני פניארול
קטגוריה:מאמני נסיונל
קטגוריה:מאמני נבחרת אורוגוואי בכדורגל
קטגוריה:מאמני כדורגל אורוגוואים
קטגוריה:כדורגלני ליברפול מונטווידאו
קטגוריה:מאמני קופה אמריקה 1987
קטגוריה:ילידי 1932
קטגוריה:אורוגוואים שנפטרו ב-2024
קקובה

ממוזער|250x250 פיקסלים| האי קקובה במבט ממערב
ממוזער| חורבות מתחת למים על חופי האי קקובה
**קקובה** או **קרבולה** (באנגלית: **Kekova**; ביוונית: **Dolichiste**) הוא אי טורקי קטן ליד מחוז דמרה  (דמרה היא העיר הליקית מיירה ) בנפת אנטליה שבמחוז הים התיכון. לקקובה יש שטח של 4.5 קילומטרים רבועים והוא ואינו מיושב.

## היסטוריה
לאחר הכיבוש האיטלקי של קסטלוריזו, האי קקובה, שבאותה תקופה היה מאוכלס זמנית במהלך הקיץ עבור כריתת עצים, ניצב במחלוקת בין איטליה לטורקיה. אמנת 1932 בין איטליה לטורקיה הקצתה אותו לטורקיה.

בצדו הצפוני נמצאות חורבותיה השקועות בחלקן של דוליקיסטה עיירה עתיקה שנהרסה ברעידת אדמה במהלך המאה ה-2.

האי נבנה מחדש ועדיין שגשג בתקופת האימפריה הביזנטית, הוא ננטש לבסוף בגלל פלישות ערבים.

בצפון-מערב האי נמצא המעגן ששכן במפרץ סמוך לעיר העתיקה Xera, שם יש חורבות של כנסייה ביזנטית.

אזור קקובה הוכרז כאזור מוגן במיוחד ב-18 בינואר 1990 על ידי "המשרד לאיכות הסביבה והיער" הטורקי. כל סוגי הצלילה והשחייה היו אסורים והיו כפופים לאישורים מיוחדים ממשרדי הממשלה. בשנים שלאחר מכן בוטל האיסור, למעט החלק בו נמצאת העיר השקועה.

## מסביב לאי
שטחו של אזור קקובה הוא  והוא כולל את האי קקובה, את הכפרים קאלקוי ואוקגיז ואת ארבע העיירות העתיקות סימנה, אפרלה, דולצ'יסטה וטימיוסה.

**קאלקוי**  (המקומיים קוראים לו "קאלֶה") (סימנה העתיקה) הוא אתר ליקי על החוף הטורקי. זהו כפר קטן עם חורבותיה השקועים בחלקם של אפרלה וטירה. הגישה לכפר אפשרית רק דרך הים.

**אוּצַ'אֵז** (שם עתיק, טימיאוסה) הוא כפר במרחק של קילומטר מקאלקוי, מצפון למפרץ קטן באותו השם, עם חורבות טימיאוסה במזרח. פירוש השם "Üçağız" הוא "שלושה פיות", המתייחס לשלוש היציאות לים פתוח.

## קישורים חיצוניים

## הערות שוליים

קטגוריה:הריביירה הטורקית
קטגוריה:אנטליה
קטגוריה:טורקיה: איים
ג'רי קין תומפסון

**ג'רי קין תומפסון** (באנגלית: **Jeri Kehn Thompson**, נולדה ב-30 בספטמבר 1966) היא שדרנית רדיו, בעלת טור קבוע במגזין "" ופרשנית פוליטית אמריקאית. בעברה, קין תפקדה כיועצת פוליטית עבור משרד עורכי הדין "Verner Liipfert" בוושינגטון די. סי וכן עבדה בוועידת הרפובליקנים בסנאט ובוועדה הרפובליקנית הלאומית.

משנת 2002 תומפסון הייתה נשואה לפוליטיקאי ולשחקן האמריקאי פרד תומפסון עד למותו בשנת 2015.

## ראשית חייה
תומפסון נולדה ב וגדלה בנייפרוויל, אילינוי עם אמה, ויקי, אביה החורג, רון קלר ואחות הצעירה ממנה. לתומפסון תואר ראשון בספרות אנגלית מאוניברסיטת  באינדיאנה. במהלך לימודיה, תומפסון הייתה חברה באחוות הסטודנטיות "".

### נישואים
ג'רי קין ופרד תומפסון הכירו ב-4 ביולי 1996 בזמן ששניהם חיכו בתור לקופה בסופרמרקט. השניים נישאו ב-29 ביוני 2002 בכנסייה בנייפרוויל. נישואים אלו היו הראשונים שלה והשניים של בעלה. בזמן שנישאו, תומפסון היה בן 59 וקין הייתה בת 35.

ב-27 בספטמבר 2003, נולדה בתה הראשונה היידן. בנובמבר 2006 נולד בנה השני, סמואל.

## פעילות פוליטית
על פי מקורות תקשורתיים, קין לקחה חלק במירוץ לנשיאות של בעלה כיועצת פוליטית. קין האיצה בבעלה לרוץ לנשיאות ואף הייתה אחראית לגיוס ופיטורים חלק מאנשי הצוות בקמפיין.

בנוסף לעיסוקיה, קין היא חלק מצוות הניהול של עמותת "" שתומכת בהוצאת הפלות אל מחוץ לחוק.

## קישורים חיצוניים

## הערות שוליים

קטגוריה:המפלגה הרפובליקנית (ארצות הברית)
קטגוריה:עיתונאים אמריקאים
קטגוריה:יועצים פוליטיים אמריקאים
קטגוריה:שדרני רדיו וטלוויזיה אמריקאים
קטגוריה:בעלי טור אמריקאים
Princess Peach: Showtime!

**** (בתרגום חופשי: **הנסיכה פיץ': זמן הופעה!**) הוא משחק הרפתקאות אקשן שפותח ופורסם על ידי נינטנדו המשחק יצא ל-Nintendo Switch ב-22 במרץ 2024. זהו המשחק הראשון שמציג את הנסיכה פיץ' כגיבורה הראשית מאז המשחק "Super Princess Peach" משנת 2005.

## עלילה
פיץ' וקבוצת טודים (פטריות מואנשות החיות בממלכת הפטריות) מוזמנים להשתתף בהופעה בתיאטרון ספארקל, אך כאשר מאדאם גרייפ וחבורתה תוקפים את המקום, פיץ' חוברת למנהלת התיאטרון, סטלה, כדי למגר את האיום.

## משחקיות
השחקן שולט בנסיכה פיץ' שיכולותיה המיוחדות היא ליצור אינטראקציה עם חפצים ודמויות שיוסיפו לדמותה יכולות ספציפיות שמתאימות לאותו שלב. בין שלל היכולות ניתן למנות את פיץ' לוחמת החרבות, פיץ' הבלשית, פיץ' האופה, פיץ' לוחמת הקונג פו, פיץ' הנינג'ה, פיץ' הבוקרת, פיץ' מחליקת הקרח, פיץ' הסוכנת, פיץ' בת הים ופיץ' גיבורת העל.

## פיתוח והכרזה
ב-21 ביוני 2023 במהלך אירוע Nintendo Direct, נינטנדו הכריזה על המשחק חדש שמרכזו הנסיכה פיץ', ושחרורו יהיה לנינטנדו סוויץ' ב-2024. ב-14 בספטמבר 2023 אירוע נוסף חשף פרטים נוספים על המשחק, כולל השם שלו, העוזרת סטלה של פיץ', הנבלים הראשיים ותאריך יציאה - 22 במרץ 2024. המשחק משתמש במנוע המשחק Unreal Engine 4. ב-7 במרץ שוחררה גרסת הדגמה חינמית למשחק. באותו תאריך נינטנדו שחררה גם טריילר סקירה חדש, המציג את שינויי הצורה שקיימים עבור פיץ'.

## ביקורות
המשחק קיבל ביקורות חיוביות ברובן, באתר Metacritic הוא קיבל ציון כולל של 74, באתר **IGN ISRAEL** המשחק קיבל ציון של 8/10, וציין שהמשחק מיועד בעיקר לקהל צעיר אך גם מעריצי הזיכיון ושחקנים מבוגרים יוכלו להנות ממנו.

## קישורים חיצוניים

* 
* חמישה דברים שצריך לדעת על המשחק, באתר IGN Israel

## הערות שוליים

קטגוריה:משחקי נינטנדו סוויץ'
קטגוריה:משחקי פלטפורמות ממוחשבים
יוסף ברבי

רבי **יוסף ברבי** (כונה **מהרי"ב**; א' בחשוון ה'תרי"ב, 27 באוקטובר 1851 – ז' בתשרי ה'תרע"ט, 13 בספטמבר 1918) היה מגדולי ראשי הישיבות באי ג'רבה ודיין ברובע הגדול ("חארה כבירה") בג'רבה, שימש גם בתפקיד ראב"ד ב"חארה כבירה" לזמן קצר.

## קורות חייו
ברבי נולד באי ג'רבה בא' חשוון התרי"ב (1851). למד בישיבתו של רבי סאסי מעתוק הכהן יהונתן בשיטת "העיון התוניסאי", שכלל עיון מדוקדק בדברי הגמרא, רש"י, תוספות, מהרש"א ומהרש"ל. שיטת לימוד זו הייתה נפוצה בעיקר בעיר הבירה תוניס ועדיין לא הייתה נפוצה בג'רבה. וממנו נפוצה שיטה זו לתלמידיו בכל רחבי דרום תוניסיה.

בשנת התרכ"ח (1868) התמנה רבי סאסי הכהן יהונתן לדיין באי ג'רבה והעביר את תפקיד ראש הישיבה לתלמידו רבי יוסף כשהוא בגיל 16 בלבד, רבי יוסף היה מפקח על התלמידים, אולם גם רבי סאסי היה מגיע לעיתים ללמדם, מלבד כהונתו כדיין.

בשנת התרנ"ז (1897) התמנה לדיין ברובע הגדול לצידם של רבו סאסי מעתוק הכהן יהונתן, והראב"ד רבי רחמים חדאד. יחד איתו צורפו לבית הדין רבי יעקב הכהן גדישא ותלמידו רבי ציון כהן יהונתן.

בג' טבת התר"ע (1909) נפטר הראב"ד רבי יעקב הכהן גדישא ורבי יוסף ברבי מונה במקומו. לאחר כשנה, פוטר ממשרה זו על ידי השלטונות לדרישת נשיא הקהילה, מכיוון שערך מגבית לטובת שד"ר מארץ ישראל בניגוד לרצונו של האחרון, בעקבות כך הופסקה התמיכה הכלכלית ברב על ידי הקהילה.

במקומו מונה רבי משה זקן מאזוז שכיהן אז כראב"ד הרובע הקטן ("חארה צגירא") וכרבה הראשי של ג'רבה מטעם "הביי" (מלך תוניסיה מטעם הטורקים).

נפטר בז' תשרי התרע"ט (1918).

### פועלו כמנהיג וכראש ישיבה
כיהן כראש ישיבה תקופה ארוכה, ורוב רבני ג'רבה בדור שאחריו היו תלמידיו, בין תלמידו המפורסמים ניתן למנות את: רבי דוד הכהן יהונתן, רבי כלפון משה הכהן, רבי מרדכי אמייס הכהן, רבי יעקב חדאד. רבי ציון כהן יהונתן. רבי מכלוף עידאן, רבי אבא שאול חדאד, רבי יעקב כהן (אב"ד גפצא), רבי דוד דידו הכהן, רבי דוד עידאן, רבי ניסים עידאן ועוד מגדולי רבני ג'רבה ותוניס בדור שאחריו. תלמידו המובהק רבי כלפון משה הכהן כתב עליו בספרו בספרו: "אלמלא הוא, כמעט נשתכחה תורה מישראל".
ממוזער
רבי יוסף ברבי לימד את שיטת העיון התוניסאי כפי שקיבלה מרבו, שיטה זו חותרת להבנת ולעיון בפשט הסוגיות, כפי המובן מהגמרא ומהראשונים, מבלי להסתמך על פלפולים.

## חיבוריו
חיבורו ילדי יוסף נדפס ונלקט בחייו על ידי תלמידיו, והוא נקרא כך כיוון שלמחבר לא היו ילדים, חיבורו בן פורת יוסף יצא לאחר מותו.
* **ילדי יוסף** ג' חלקים, מוסר, דרושים על הש"ס בדרך אגדה, יצא לאור בחייו - ג'רבה תרע"ד.
* **בן פורת יוסף** ג' חלקים, חידושי תורה, חידושים על הש"ס ושו"ת בהלכה, יצא לאור לאחר פטירתו בג'רבה.

## חיים אישיים
מאשתו הראשונה לא נולדו לו ילדים, ולכן נשא במקביל אישה נוספת ולאחר מכן אף אישה שלישית, אך גם מהן לא הוליד ילדים.

## הערות שוליים

קטגוריה:רבנים ג'רבאים
קטגוריה:יהודים הקבורים בתוניסיה
קטגוריה:מחברי ספרי שו"ת
קטגוריה:מחברי ספרי חידושים על התורה
קטגוריה:ילידי 1851
קטגוריה:נפטרים ב-1918
יוסף יוזפא סג"ל

**רבי יוסף יוזפא סג"ל** (תמ"ה, 1685 ~ – י"ב בתשרי תקי"ט, 1758) היה רב בדייץ  (כיום רובע בקלן) שבגרמניה בראשית המאה ה-18. מחבר הספר "נוהג כצאן יוסף" על מנהגי פרנקפורט וקהילות אשכנז המערבית.

## ביוגרפיה
יוסף יוזפא נולד לרבי משה קאשמן סג"ל סביב שנת תמ"ה, 1685, בעיר אסן שבגרמניה. הוא היה נכדו של רבי יוסף האן נוירלינגן. נשא לאישה את בתו של רבי יהודה מילר. עמד בקשרי חיתון עם רבי ישעיה בן אברהם הלוי, מחבר "באר היטב" הקדמון.

למד אצל רבי דוד אופנהיים ורבי אברהם ברוידא. נשא לאישה את בתו של רבי יהודה מילר, רבן של העיר דייץ , בון וקלן שבגרמניה. חמיו מינה אותו למורה הוראה בעירו דייץ.

נפטר בשבת, י"ב בתשרי ה'תקי"ט, 1758.

## ספריו
רבי יוסף חיבר חיבורים רבים, רובם לא ראו אור. אמנם מספר חיבורים כן נדפסו עוד בחייו:
* בשנת תע"ב, 1712, הוציא לאור סדר סליחות עם פירוש 'המסביר'.
* בשנת תע"ח, 1718, הוציא לאור את ספרו "נוהג כצאן יוסף" על מנהגי הקהילות באשכנז, תוך התייחסות מפורטת למנהג פרנקפורט. לאחר יציאת הספר ביקש רבה של פרנקפורט רבי יעקב פופרש מחותנו רבי יהודה מילר לתקן את הטעון תיקון בספר. בשל כך חיבר הלה את קונטרס "צאן הנחלות" ובו הערות על הספר לצד הגנה על הכרעותיו מפני ביקורות שיצאו עליהן. בשנת תשע"ח, 300 שנים לאחר צאת הספר לראשונה, יצא הספר במהדורה מתוקנת עם ציוני מקורות על ידי הרב עמיחי כנרתי, דרך מכון שלמה אומן.
* שנת תצ"ג, 1733, הדפיס ספר קטן בשם 'קנה', ובו שיר בחרוזים בענייני אמונה, תורה ומצוות.

## קישורים חיצוניים
* הרב עמיחי כנרתי (מהדיר), נוהג כצאן יוסף, מכון שלמה אומן תשע"ח
* '''סדר סליחות מכל השנה''' עם פירוש הנקרא מסביר, אמשטרדם תע"ב, ספר סרוק באתר הספרייה הלאומית

## הערות שוליים

קטגוריה:מחברי ספרי מנהגים
קטגוריה:רבנים גרמנים
קטגוריה:נפטרים ב-1758
רפאל אהרן מונסונייגו

הרב **רפאל אהרן מונסונייגו** (ה'תק"ך, 1760 - ט' באב ה'ת"ר, 8 באוגוסט 1840) היה פוסק הלכה, פייטן, אב בית הדין ורבה של פאס שבמרוקו במאה התשע עשרה.
## קורותיו
נולד לאביו הדיין רבי ידידיה משה, למשפחת רבנים בעיר. למד אצל רבי שאול סירירו השלישי, ונסמך לרבנות על ידי רבי אליהו הצרפתי. מאגרותיו עולה שהתפרנס בקושי. נהג לעיתים קרובות לצום תענית הפסקה בהם היה צם במשך ששת ימי החול רצוף, ואוכל רק בשבת. היה בקשרי מסחר וידידות עם רבי יהודה אלבאז מחכמי צפרו, במשך תקופה ארוכה השנים התכתבו בתדירות שבועית.

נכון לשנת תקנ"ו נמנה עם סופרי בית הדין. נראה שסביב שנת ה'תק"ס התמנה לדיין רביעי בסמוך לפטירת אביו בבית הדין בראשות הרב חיים דוד סירירו. לא יאוחר משנת ה'תקצ"א כיהן כדיין שני לצד אב בית הדין רבי יהונתן סירירו. לאחר פטירת האחרון, החל משנת ה'תקצ"ב כיהן כאב בית הדין ורבה של פאס. בתפקידו זה תיקן תקנות יחד עם חברי בית דינו, רבי יעקב סירירו, רבי יעקב אבן צור השני, ורבי חיים אברהם הצרפתי. כמו כן התכתב בענייני הלכה ומשפט עם דייני מרוקו, כדוגמת רבי יעקב בירדוגו (שופריה דיעקב) ממקנס, רבי אברהם פינטו הקטן ורבי דוד צבאח מחכמי מרקש, רבי יצחק בן וואליד מטיטואן.

במכתב לרבי יהודה אלבז, העיד כי נכון לתקופתו, לא ערכו בפאס סדר ט"ו בשבט, מלבד כמה יחידים.

נפטר ונקבר בפאס. מבניו ידועים רבי שלמה, רבי אליעזר, רבי יצחק, ורבי ידידיה מונסונייגו בעל שו"ת דבר אמת.

## חיבוריו
* **מי השלח** - הלכות גיטין (קזבלנקה תרפ"ט).
* **משכיות לבב** - פירוש לאלפא ביתא בתהלים (קזבלנקה (תר"ץ).
* **בנאות מדבר** - קובץ פיוטים (תשע"ז).
* **הגהות לחושן משפט** - נדפס בתוך: **אם הבנים שמחה** עמ' יד-יז.

## הערות שוליים

קטגוריה:פאס: רבנים
קטגוריה:אבות בתי דין
קטגוריה:נפטרים ב-1840
קיס רייוורס

**קורנלוס (קיס) ברנרדוס רייוורס** (, 27 במאי 1926 (ברדה) – 4 במרץ 2024) היה כדורגלן הולנדי, ששיחק בעמדת הקשר. נודע בעיקר כשחקן סנט אטיין ולאחר מכן כמאמן פ.ס.וו איינדהובן ונבחרת הולנד.

## קריירת משחק
ממוזער|רייוורס ב-1957
רייוורס ערך את הופעת הבכורה שלו בנאק ברדה. לאחר מכן שיחק גם בסנט אטיין, ובפיינורד. הוא זומן לנבחרת הולנד ושיחק בשורותיה באולימפיאדת לונדון (1948).

ב-1950 הפך רייברס לפורץ דרך, כאשר הפך לאחד מהשחקנים ההולנדים הראשונים ששיחקו כדורגל מקצועני עם העברתו לסנט אטיין. ההתאחדות הכדורגל ההולנדית השעתה אותו על כך מלשחק בנבחרת הלאומית, מכיוון שבאותו זמן לא אפשרו לשחקנים מקצוענים לשחק בנבחרת הלאומית. ורק ב-1957 הוא שב לשחק בנבחרת.

## קריירת אימון
כמאמן רייברס החל את הקריירה בטוונטה ואימן את הקבוצה במשך שש שנים, עם תוצאות טובות. לאחר מכן הוא עבר לפ.ס.וו איינדהובן אותה הוביל לזכייה בגביע אופ"א בעונת 1977/1978. כמו כן, הוא זכה עם פ.ס.וו בשלוש אליפות בליגת העל ההולנדית, ב-1975, 1976 ו-1978, ובדאבל ב-1976. לאחר שעזב את פ.ס.וו, הוא עבר לאמן את הנבחרת ההולנדית וקידם שחקנים צעירים כמו רונאלד קומאן, רוד חוליט ומרקו ואן באסטן. הולנד לא הצליחה להעפיל ליורו 1984, כאשר הייתה בעלת הפרש שערים טוב יותר משל ספרד עד למחזור המוקדמות האחרון, אולם לאחר ניצחונה של ספרד 12-1 על מלטה, סיימה הולנד במקום השני. לאחר מכן פוטר רייברס על ידי ההתאחדות הכדורגל ההולנדית והוחלף על ידי רינוס מיכלס. אריק טן האך ציין את רייברס בין המאמנים שהיוו השראה לקריירת האימון שלו.

רייוורס נפטר ב-4 במרץ 2024, בגיל 97.

## תארים וזכיות
### שחקן
**נאק ברדה**
* מחלקה ראשונה: 1945/46

**סנט אטיין**
* זכייה באליפות בליגת העל הצרפתית: 1956/57
* זכייה בקופה דה פראנס: 1961/62

### מאמן
; פ.ס.וו איינדהובן
* זכייה באליפות בליגת העל ההולנדית: 1974/75, 1975/76, 1977/78
* זכייה בגביע ההולנדי: 1973/74, 1975/76
* גביע אופ"א: 1977/78

### פרסים אישיים
* פרס רינוס מיכלס: 2004

## קישורים חיצוניים

* פרופיל משחק ואימון 

## הערות שוליים

קטגוריה:ספורטאים הולנדים בבלגיה
קטגוריה:ספורטאים הולנדים בצרפת
קטגוריה:מאמני טוונטה
קטגוריה:מאמני כדורגל הולנדים
קטגוריה:כדורגלני סנט אטיין
קטגוריה:כדורגלני נאק ברדה
קטגוריה:כדורגלני פיינורד
קטגוריה:כדורגלני נבחרת הולנד
קטגוריה:הולנדים שנולדו ב-1926
קטגוריה:הולנדים שנפטרו ב-2024
יארד של אייל

**יארד של אייל** או **כוס יארד** (באנגלית: **Yard of ale**) היא כוס בירה גבוהה מאוד המשמשת לשתיית בסביבות 2.5 פיינט אימפריאלי (1 פיינט אימפריאלי=568 מ"ל), כלומר כ-1.4 ליטר של בירה, תלוי בקוטר.

הכוס היא בערך  באורך, מעוצבת עם כדור בולבוסי בתחתית, ופיר מתרחב, המהווה את רוב הגובה.

מקור הכוס ככל הנראה באנגליה של המאה ה-17, שם הכוס הייתה ידועה גם בשמות "כוס ארוכה", "יארד קיימברידג' (זכוכית)" ו"כוס אל" (אל - מידת אורך אנגלית). היא מזוהה באמצעות אגדה עם נהגי קווי מרכבות, אם כי שימשה בעיקר למטרות שתייה ולברכות מיוחדות.

שתיית כוס יארד מלאה בבירה מהר ככל האפשר היא משחק פאב (Pub Game) מסורתי. השתייה המהירה ביותר של יארד אייל בספר גינס שיאי עולם היא 5 שניות.

## תיאור
הכוס היא בערך , מעוצבת עם מין כדור בתחתית ופיר מתרחב, המהווה את רוב הגובה. במדינות שבהן השיטה היא מערכת מטרית, הכוס עשויה להיות  . כיוון שהכוס כל כך ארוכה ובכל מקרה אין לה בדרך כלל בסיס שטוח ויציב, היא תלויה על הקיר כשהיא לא בשימוש.

## היסטוריה
[ממוזער| הפאב The Yard of Ale, [סטרטפורד על האייבון]]
מקור הכוס כאמור באנגליה של המאה ה-17 וכוס כזו הייתה עדות לכישוריו של מנפח הזכוכית כמו גם של השותה ממנה. ג'ון אוולין מתעד ביומנו את השתייה הרשמית, אך החגיגית של יארד של בירה לכבוד ג'יימס השני, מלך אנגליה בברומלי בקנט (כיום דרום מזרח לונדון), 1685.

ניתן למצוא כוסות יארד תלויות על הקירות של כמה פאבים אנגליים, ויש מספר פאבים בשם The Yard of Ale ברחבי הארץ.

## שימוש
שתיית כוס יארד מלאה בבירה היא כאמור משחק פאב מסורתי בבריטניה. לכמה מכללות עתיקות באוניברסיטת אוקספורד יש מסורות של שתיית בירה בכוס טנקארד (בערך 0.42 ליטר). ראש ממשלת אוסטרליה לשעבר בוב הוק היה בעבר שיאן העולם בשתייה המהירה ביותר של יארד בירה, כששתה את בירה באחת עשרה שניות כחלק מהעונש המסורתי של מכללת אוקספורד.

בניו זילנד, שם הכוס מכונה "יארדי", שתיית כוס יארד מלאה בבירה מתבצעת באופן מסורתי ביום הולדת 21 על ידי האדם החוגג.

## הערות שוליים

קטגוריה:כוסות אלכוהול
נייב סינג סייני

**נייב סינג סייני** (בהינדי: **नायब सिंह सैनी**; נולד ב-25 בינואר 1970) הוא פוליטיקאי הודי המכהן כראש השרים של הריאנה ממרץ 2024. לשעבר חבר הלוק סבהה.

## ביוגרפיה
נייב סינג סייני נולד ב-25 בינואר 1970. הוא בעל תואר במשפטים.

סינג נהיה מעורב במפלגת העם ההודית בהריאנה ב-1996. ב-2002 מונה למזכיר הכללי של תנועת הנוער המפלגתית בנפת , וב-2005 מונה לנשיא  בנפה.

סינג התמודד לראשונה על מושב ב ב-2010 אך הובס. הוא נבחר לאספה ב-2014 ומונה לשר בממשלת מנוהר לאל קהטר.

בבחירות ללוק סבהה ב-2019 נבחר סינג לחבר בבית התחתון של הפרלמנט ההודי.

באוקטובר 2023 מונה סינג לנשיא יחידת הריאנה של המפלגה.

ב-12 במרץ 2024 התפטר ראש השרים של הריאנה מנוהר לאל קהטר עקב התערערות הקואליציה שלו. מפלגת העם ההודית בחרה בסינג למלא את מקומו כראש השרים במדינה. בעקבות כך שב ונבחר לאספה המחוקקת של המדינה ביוני 2024.

סייני עמד בראש המפלגה בבחירות לאספה המחוקקת של הריאנה באוקטובר 2024, ולאחר ניצחון המפלגה הושבע בשנית לראש השרים במדינה.

## קישורים חיצוניים

## הערות שוליים

קטגוריה:ראשי שרים מטעם מפלגת העם ההודית
קטגוריה:ראשי ממשלות המדינות והטריטוריות של הודו
קטגוריה:חברי הלוק סבהה
קטגוריה:הריאנה
קטגוריה:הודים שנולדו ב-1970
אלקטרז נגד ספרני הרשע

**אלקטרז נגד ספרני הרשע** (באנגלית: **Alcatraz Versus the Evil Librarians**) היא סדרת ספרי פנטזיה לנוער, שנכתבה על ידי הסופר האמריקאי ברנדון סנדרסון. זו הסדרה הראשונה שהוא כתב לבני נוער. בסדרה 6 ספרים, ונכון לשנת 2024 שלושת הכרכים הראשונים תורגמו לעברית, בהוצאת מודן.

## עלילה
### ספר ראשון – אלקטרז נגד ספרני הרשע
אלקטרז סמדרי הוא נער צעיר, שמתגלגל ממשפחת אומנה אחת לאחרת בשל נטייתו לשבור דברים. לאחר שקיבל שקיק עם חול במתנה ליום הולדתו השלושה עשר, הוא מעורב ברצף משונה של אירועים.

לשקיק מצורף פתק, בו כתוב שהחול הוא ירושה מהוריו, שנעלמו לפני שנים. אלקטרז מצית בטעות את המטבח של הוריו המאמצים, והעובדת הסוציאלית שלו, מיז פלטשר, מגיעה לנזוף בו ומודיעה לו שהוא יעבור מחר למשפחה אחרת.

למחרת מגיע לבית איש זקן וטוען שהוא סבו, ואומר שלאלקטרז יש כישרון מיוחד ועוצמתי – לשבור דברים. הזקן מגלה ששקיק החול נעלם, ולאחר שעובד סוציאלי מגיע ומנסה לירות באלקטרז, הוא משכנע אותו שעליו לעזור לו בהשגת החול מחדש. הזקן מספר לאלקטרז שהספרנים המרושעים שולטים על רוב העולם בעזרת קונספירציה, ושעליהם להשיג את החול כדי למנוע מהם מלנצח במלחמה. אלקטרז משתכנע ועוזר לו בהסתננות למפקדה הראשית של הספרנים, הספרייה העירונית.

### ספר שני – עצמות הלבלבר
אלקטרז מגיע לספרייה הגדולה של אלכסנדריה כדי למצוא את סבו שנעלם ולנסות להציל את אביו. בספר מתברר שהספרייה לא נחרבה אלא נקברה מתחת לפני הקרקע, ואוצרי הספרייה הם אל-מתים מרושעים שמנסים לגנוב את נשמות המבקרים. אלקטרז והקבוצה שמתלווה אליו נרדפים במהלך ההרפתקה על ידי דמות עוצמתית, ספרן ממסדר עצמות הלבלר.

### ספר שלישי – אבירי קריסטיליה
אלקטרז מגיע לראשונה למולדתו נאהלה ומגלה שהספרנים שלחו משלחת משא ומתן שמציעה לוותר על מוקיה, אחת הממלכות החופשיות, בתמורה לשלום. אלקטרז, בסטיל, סבא סמדרי ודמויות נוספות מנסים לחשוף את כוונות הזדון שלהם תוך שהם מתמודדים עם נידויה של בסטיל ממסדר האבירים ועם ספרנים ערמומיים.

## ספרי הסדרה

## קישורים חיצוניים
* אלקטרז נגד ספרני הרשע באתר מודן הוצאה לאור
* אלקטרז נגד ספרני הרשע באתר של ברנדון סנדרסון

קטגוריה:סדרות ספרי פנטזיה
קטגוריה:ספרי ברנדון סנדרסון
קטגוריה:ספרי ילדים ונוער
פסיק, הספרייה הדיגיטלית

**פסיק, הספרייה הדיגיטלית** היא ספרייה מקוונת של ספרי עיון, פרוזה וכתבי עת בעברית. אוסף הספרייה גדל באופן שוטף ומכיל נכון ל-2025 כ-8,000 ספרים דיגיטליים בעברית לצד עשרות כתבי עת דיגיטליים.

## היסטוריה
הספרייה הוקמה בשנת 2020 על ידי ניצן גאלדור ואבישי שטכלברג בסיוע חנות הספרים המקוונת "עברית", ובשיתוף פעולה עם מעל מאה מוציאים לאור מסחריים ואקדמיים בישראל. הספרייה מכסה מגוון תחומים ומציעה את כלל הספרים היוצאים לאור בתחומי החברה והרוח בישראל לצד מבחר גדול של ספרי פרוזה ושירה. כל הכותרים באתר ניתנים לקריאה כטקסט מלא ומוצגים בפורמט PDF. בנוסף ניתן לחפש בשפה חופשית באמצעות AI ולמצוא את מידע רלוונטי בצורה מדויקת מתוך כל הספרים.

החל משנת 2024 מפעילה הספרייה גם את מאגר הספרים המקוון של האוניברסיטה הפתוחה – למדא לאקדמיה.

האתר משרת את כל האוניברסיטאות והמכללות בישראל ועשרות בתי ספר בגישה של מינוי לחבילת ספרים או כתבי עת, וכן מציע אפשרויות רכישה מוסדיות לספרים ומאמרים בודדים.

## קישורים חיצוניים

* 

* עמי סלנט, הקפיצה הגדולה של הספרייה הדיגיטלית "פסיק", ספריות דיגיטליות מרכז הידע, 27 ביולי 2025

## הערות שוליים

קטגוריה:ספריות דיגיטליות
קטגוריה:מאגרי מידע ביבליוגרפיים עבריים
חזבאללה (עיראק)

**תנועת חזבאללה בעיראק** (בערבית: **حركة حزب الله في العراق**) היא מפלגה עיראקית אסלאמית שיעית המהווה חלק מקואליציית הברית העיראקית המאוחדת. הוא אינו מזוהה עם ארגון חזבאללה הלבנוני או תנועת חזבאללה באיראן. פרוש השם חזבאללה הוא "מפלגת אלוהים" בערבית.

המפלגה מפרסמת את העיתון "אל-ביינה" ובראשה עומד חסן אל-סרי. חזבאללה הוקמה כהתנגדות נגד משטרו של סדאם חוסיין. בניגוד לקבוצות אחרות נגד חוסיין, בסיס הכוח שלה נשאר בעיראק, ולא הקימה סניף באיראן או במערב. המפלגה קשורה קשר הדוק למועצה האיסלאמית העליונה של עיראק.

## היסטוריה
### לאחר הפלישה
לאחר הפלישה לעיראק ב-2003, תנועת חזבאללה השתלטה על מבנים ששימשו בעבר את שירות הביון הכללי העיראקי בשכונת אל-עלוויה בבגדאד. ב-16 באוגוסט 2004 פשטו אנשי שירות הביון הלאומי על הבניין בתמיכת כוחות שלבשו בגדים אמריקאים. דיווחים סותרים זיהו את הכוחות ככוחות המשמר הלאומי העיראקי או ככוחות ארצות הברית. פקידי וחברי חזבאללה, בהם המזכ"ל חסן אל-סארי, נעצרו לתקופות שנעו בין 10 יום לחודשיים, פרט לאל־סארי ששוחרר למחרת. במהלך תקופה זו הם נחקרו על קשרי הקבוצה לאיראן.

## הערות שוליים

קטגוריה:מפלגות אסלאמיות
קטגוריה:ציר ההתנגדות
קטגוריה:מפלגות שהוקמו ב-2008
אמביקה מוד

**אמביקה בהקטי מוד** (באנגלית: **Ambika Bhakti Mod**; נולדה ב-2 באוקטובר 1995) היא שחקנית וקומיקאית בריטית. ידועה בזכות כיכובה בסדרות "זה הולך לכאוב" ו"יום אחד".

## ביוגרפיה
מוד גדלה בעיר פוטר'ס בר שבמחוז הרטפורדשייר, להורים מהגרים מהודו. בעלת תואר ראשון באנגלית מאוניברסיטת דורהם.

בתחילת הקריירה שלה כקומיקאית, עבדה במקביל כעוזרת אישית בחברת "Condé Nast". למדה משחק בבית המשחק למשחק "Theatrix" שבסנט אולבנס.

בשנת 2022, שיחקה בתפקיד ראשי בסדרת הדרמה הרפואית של BBC, "זה הולך לכאוב", בתור שרוטי אחריה, גניקולוגית מתמחה בבית חולים מטעם שירות הבריאות הלאומי.

בשנת 2024, שיחקה במיני-סדרה של נטפליקס, "יום אחד". הסדרה עוקבת אחר מערכת היחסים בין דמותה של מוד, אמה מורלי, לדמותו של ליאו וודול, דקסטר מייהו. הסדרה זכתה להצלחה רבה והובילה לפריצת דרך בקריירה של שני השחקנים.

## פילמוגרפיה
### קולנוע

### טלוויזיה

### תיאטרון

## מועמדויות ופרסים

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:קומיקאיות בריטיות
קטגוריה:אנגלים ממוצא הודי
קטגוריה:בריטים שהופיעו ברשימת טיים 100 נקסט
קטגוריה:אנגליות שנולדו ב-1995